คือแบบนี่ครับ ลูกฉันทะ หรือ ไข่ผมบวมมา4-5วันแล้วครับ ช่วงที่บวมปวดนิด เวลาไปโดน ซื้อยาฆ่าเชื้อมากินแล้ว มันยังไม่หายอยากทราบว่าเกิดจากอะไรครับถึงบวมขึ้นมาได้
สวัสดีค่ะ อาการปวดและบวมบริเวณลูกอัณฑะ อาจมีสาเหตุจาก- อัณฑะบิวขั้ว มักปวดทันทีทันใด พบมากในเด็กแรกเกิดและชายหลังเข้าสู่วัยเจริญพันธุ์- อัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้- ท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป มากขึ้นเรื่อยๆ อาจมีปัสสาวะแสบหรือมีของเหลวไหลออกมาจากบริเวณอวัยวะเพศ- เส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ การทิ้งไว้นานๆโดยไม่รักษาเสี่ยงต่อการเป็นหมันได้- ถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรง- ไส้เลื่อน มีอาการได้ตั้งแต่ไม่ปวดจนปวดรุนแรงขึ้นกับระยะของโรค มักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนัก-โรคผิวหนังบริเวณอัณฑะ อาจมีตุ่มหรือผื่นให้เห็นภายนอกได้แนะนำพบแพทย์เพื่อตรวจร่างกายบริเวณอัณฑะร่วมด้วยจึงจะให้การวินิจฉัยที่แน่นอนได้ค่ะ หากตอนนี้ปวดมากจนรบกวนการใช้ชีวิตประจำวัน หรือมีอัณฑะบวม แดง ร้อนมากขึ้น ควรรีบไปพบแพทย์ ยาฆ่าเชื้อที่ซื้อมา หากไม่ตรงกับโรคที่เป็น ก็อาจจะทำให้อาการของโรคไม่ดีขึ้นได้เบื้องต้นควรงดกิจกรรมทางเพศทุกชนิดไปก่อนจนกว่าอาการจะหายสนิท ไม่ไปบีบหรือจับบริเวณที่ปวดบ่อยๆ กินยาแก้ปวดได้